১৯৫১ খ্রিস্টাব্দে কাপ্তাই উপজেলার চন্দ্রঘোনায় প্রতিষ্ঠিত এ মিলটি এশিয়ার বৃহত্তম কাগজের কল হিসেবে পরিচিত। এ মিলটি নির্মাণে ব্যয় হয়েছিল ৬৭.৫৭ মিলিয়ন রুপী। এ মিলের বাণিজ্যিক উৎপাদন শুরু হয় ১৯৫৩ খ্রিস্টাব্দ থেকে। এর বার্ষিক উৎপাদন ক্ষমতা ৩০ হাজার টন। মিলটি ১৯৭২ খ্রিস্টাব্দে জাতীয়করণ করা হয়। এ মিলের প্রধান কাঁচামাল বাঁশ। তবে বর্তমানে বাঁশের প্রাপ্যতা কমে যাওয়ায় বন বিভাগ কর্তৃক বনায়নকৃত পাল্পউডও ব্যবহৃত হচ্ছে। এ মিলে দু’টি মেশিনে সাদা কাগজ ও একটিতে রঙিন কাগজ উৎপাদিত হয়ে থাকে। এছাড়া সার্টিফিকেট, ডুপ্লিকেটিং, সিমপ্লেক্স, এজুর লেইড ও টাইপ রাইটিং মেনিফোল্ড জাতীয় কাগজ, করোগেটেড বোর্ড, করোগেটেড কার্টুন, বিটুমিন পেপার, গাম টেপ এবং ওয়াক্স কোটেড পেপারও এখানে উৎপাদিত হয়।